section_heading: Automatizacija
paragraph_text: Svako mjesto ima svoj vizualni pokazivač. Pokazivači s grafikom u boji prikazuju informacije u obliku mimičkog dijagrama ili alfanumeričkih izraza. Sustav IMCS uključuje i određeni broj automatskih upravljačkih modula (Automatic Control Module, ACM) od kojih je svaki posvećen posebnoj funkciji, a omogućuju automatsko upravljanje podmornicom. Najvažniji automatski upravljački moduli su: sustav za upravljanje propulzijom, sustav za punjenje akumulatorskih baterija, sustav za upućivanje i zaustavljanje Dieselovog motora te sustav za upravljanje trimom.